Source: http://arxaiofilakes.gr/?p=799
Timestamp: 2018-02-20 17:24:34+00:00
Document Index: 20995243

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Διευκρινιστική εγκύκλιος του ν. 4430/2016 | Αρχαιοφύλακες
Posted on 10 Μαρτίου 2017 by fylakes
Η έκδοση της διευκρινιστικής εγκυκλίου, δε δικαιώνει εξ’ ολοκλήρου τους αγώνες του Συλλόγου και των σπουδαστών ως προς την εφαρμογή του νόμου, καθώς δεν καλύπτει το σύνολο των σπουδαστών της ειδικότητάς μας.
Ως εκ τούτου, ο Σύλλογος θα συνεχίσει να αγωνίζεται προκειμένου να ικανοποιηθούν τα αιτήματα όλων των σπουδαστών σχετικά με τον νόμο 4430/2016.
Διαβάστε τι προβλέπει η εγκύκλιος του ΟΑΕΔ:
Οι προϋποθέσεις για να προσμετρηθεί το χρονικό διάστημα εκπαίδευσης ή κατάρτισης, ως χρόνος ανεργίας είναι:
– Να είναι ο άνεργος εγγεγραμμένος στο μητρώο του ΟΑΕΔ, το λιγότερο ένα τετράμηνο πριν από την υπαγωγή του, στο ως άνω πρόγραμμα.
– Να δηλώσει ο άνεργος τα στοιχεία του προγράμματος στον ΟΑΕΔ, πριν από την έναρξή του.
– Να έχουν παρέλθει το λιγότερο δύο ημερολογιακά έτη, από το πέρας της προηγούμενης συμμετοχής του σε πρόγραμμα εκπαίδευσης ή επαγγελματικής κατάρτισης.
Εάν όμως δεν συντρέχουν σωρρευτικά οι παραπάνω προϋποθέσεις, τότε θα αναστέλλεται η καταβολή του επιδόματος ανεργίας, για το διάστημα παρακολούθησης του προγράμματος επαγγελματικής εκπαίδευσης και κατάρτισης.
Το χρονικό διάστημα δήλωσης του προγράμματος στον ΟΑΕΔ, παρατείνεται έως τις 30 Ιουνίου 2017.
Αναλυτικότερα, η εγκύκλιος του ΟΑΕΔ προβλέπει ότι:
1. Άνεργοι εγγεγραμμένοι στα μητρώα ανέργων του ΟΑΕΔ, επιδοτούμενοι ή μη, οι οποίοι προτίθενται – από την έναρξη ισχύος του ν.4430/2016 (31/10/2016) και εφεξής – να συμμετάσχουν σε προγράμματα κατάρτισης, επιδοτούμενα ή μη, θα παραμένουν εγγεγραμμένοι και ο χρόνος κατάρτισης θα μετράται ως χρόνος ανεργίας μόνο εφόσον πληρούν σωρευτικά τις προϋποθέσεις α’, β’ και γ’ της παρ. 2 του άρθρου 30 του ν.4144/2013 όπως αντικαταστάθηκε με το άρθρ. 56 του ν.4430/2016, δηλαδή:
α) Να είναι εγγεγραμμένοι στα μητρώα ανέργων τουλάχιστον επί τετράμηνο πριν από την υπαγωγή τους στο ως πρόγραμμα εκπαίδευσης ή επαγγελματικής κατάρτισης.
β) Να δηλώσουν τα στοιχεία του προγράμματος αυτού στον ΟΑΕΔ πριν από την έναρξή του.
γ) Να έχουν παρέλθει τουλάχιστον δύο ημερολογιακά έτη από το πέρας τυχόν προηγούμενης συμμετοχής τους σε πρόγραμμα εκπαίδευσης ή επαγγελματικής κατάρτισης.
2. Σημειώνεται ότι, προγράμματα εκπαίδευσης ή επαγγελματικής κατάρτισης Δημόσιου ή Ιδιωτικού Φορέα είναι εκείνα που έχουν στόχο τη βελτίωση της απασχολησιμότητας των ανέργων, δηλαδή σε Ινστιτούτα Επαγγελματικής Κατάρτισης (Ι.Ε.Κ.) ή Κέντρα Επαγγελματικής Κατάρτισης (Κ.Ε.Κ.).
ΠΑΡΑΔΕΙΓΜΑ I
ΠΑΡΑΔΕΙΓΜΑ III
ΠΑΡΑΔΕΙΓΜΑ IV
7. Σημειώνουμε ότι είναι εκτός του πεδίου εφαρμογής της εν λόγω νομοθετικής ρύθμισης, οι συμμετέχοντες σε προγράμματα εκπαίδευσης ή επαγγελματικής κατάρτισης, οι οποίοι κατά τη διάρκεια της συμμετοχής τους σε αυτά και, εφόσον ταυτόχρονα απασχολούνταν με εξαρτημένη σχέση εργασίας μετά τη λήξη ή λύση αυτής, πληρούν τις προϋποθέσεις να επιδοτηθούν λόγω ανεργίας. Στην περίπτωση αυτή, και σε σχέση με τους σπουδαστές σε Ι.Ε.Κ., θα εφαρμοστεί η παρ. 2 της με αριθμ.1649/31/14-06-2016 απόφασης του Δ.Σ. του Οργανισμού, σύμφωνα με την οποία: «Οι εργαζόμενοι σπουδαστές των Ι.Ε.Κ. των οποίων λύεται ή λήγει η σχέση εργασίας τους κατά τη διάρκεια της κατάρτισής τους, δικαιούνται τακτική επιδότηση ανεργίας, εφόσον πληρούν τις προϋποθέσεις και διατηρούν την ιδιότητα του ανέργου μέχρι τη λήξη της τακτικής επιδότησής τους. Μετά τη λήξη της τακτικής επιδότησής τους αντιμετωπίζονται ομοίως ως μη επιδοτούμενοι άνεργοι», καθώς δεν έρχεται σε αντίθεση με την εν λόγω διάταξη.
Από την επομένη της λήξης της τακτικής επιδότησης, και καθώς η κατάσταση του εμπίπτει πλέον σε εκείνη των εγγεγραμμένων – μη επιδοτουμένων- στα μητρώα ανέργων του ΟΑΕΔ, το δελτίο ανεργίας του θα διαγραφεί σύμφωνα με την παρ. 2 της με αριθμ.1649/31/14-06-2016 απόφασης του Δ.Σ. του Οργανισμού. Ακολούθως, μετά την ολοκλήρωση του προγράμματος ο ενδιαφερόμενος θα έχει δικαίωμα αίτησης επανεγγραφής στα μητρώα ανέργων του ΟΑΕΔ.
Ωστόσο, στις περιπτώσεις αυτές θα πρέπει να ελεγχθούν ως προς την τήρησή τους και οι άλλες δύο προϋποθέσεις του άρθρου 56 του ν.4430/2016, προκειμένου οι ενδιαφερόμενοι να υπαχθούν στην ευνοϊκή ρύθμιση της διάταξης.
10. Αναφορικά με την παράγραφο 4 του άρθρου 56 του ν.4430/2016, περί της κατάργησης της περ. γ’ της παρ.2 του άρθρ.3 του ν.1545/1985, και η οποία δεν επηρεάζει το περιεχόμενο της παρούσας εγκυκλίου, θα ακολουθήσουν σχετικές οδηγίες.
Έτσι, όσοι ως εγγεγραμμένοι άνεργοι παρακολούθησαν προγράμματα εκπαίδευσης ή επαγγελματικής κατάρτισης και επιθυμούν να θεωρείται ως χρόνος ανεργίας το χρονικό διάστημα παρακολούθησης των προγραμμάτων αυτών, και νομίμως να θεωρούνται ότι έλαβαν την εντός των διαστημάτων αυτών τυχόν επιδότηση ανεργίας, θα πρέπει να υποβάλλουν σχετική Υ.Δ., με τα στοιχεία των προγραμμάτων αναλυτικά.
Άνεργος που είναι εγγεγραμμένος στο μητρώο ανέργων από 01/02/2016 και παρακολουθούσε πρόγραμμα κατάρτισης/εκπαίδευσης από τις 30/10/2015 έως 01/10/2016 διαγράφεται από την ημερομηνία εγγραφής του (ανάκληση δελτίου) καθώς αποσιώπησε το γεγονός που δεν του έδινε δικαίωμα να εγγραφεί στο μητρώο ανέργων. Για την περίπτωση αυτή δεν ισχύει η ρύθμιση του άρθρου 57 του ν.4430/2016 καθώς πρόκειται για συμμετοχή σε πρόγραμμα επαγγελματικής εκπαίδευσης/κατάρτισης πριν την εγγραφή του στα μητρώα ανέργων του ΟΑΕΔ.
ΠΑΡΑΔΕΙΓΜΑ V
Άνεργος που είναι εγγεγραμμένος στο μητρώο ανέργων από 01/07/2016 και παρακολουθεί πρόγραμμα κατάρτισης/εκπαίδευσης από την 01/11/2016 (ημερομηνία μετά την έκδοση του ν.4430/31.10.2016) δεν εμπίπτει στην μεταβατική διάταξη του άρθρου 57 αλλά πλέον στη ρύθμιση του άρθρου 56 του ν.4430/2016.
Επιπλέον, στην περίπτωση που Υπηρεσίες του ΟΑΕΔ προέβησαν σε ανάκληση επιδοτήσεων ανεργίας πριν την με αριθμ. 1649/31/14-06-2016 απόφαση του Δ.Σ. του Οργανισμού βάσει του προηγούμενου νομικού καθεστώτος, που αφορούσε σε σπουδαστές Ι.Ε.Κ., και οι εν λόγω ασφαλισμένοι δεν ενημερώθηκαν για τη δυνατότητα που τουςπαρείχε η απόφαση του Δ.Σ. να προσέλθουν στις Υπηρεσίες του ΟΑΕΔ, προκειμένου εκείνες να προβούν σε ανάκληση των δυσμενών διοικητικών αποφάσεων (απορριπτικών αποφάσεων για τακτική επιδότηση ανεργίας, αποφάσεων ανάκλησης ή διακοπής επιδότησης κτλ), εξακολουθεί να ισχύει η παρ. 5 της ανωτέρω αναφερόμενης απόφασης του Δ.Σ. του Οργανισμού, σύμφωνα με την οποία: «Εφόσον έχουν εκδοθεί διοικητικές πράξεις που έρχονται σε αντίθεση με τις ως άνω ρυθμίσεις, πρέπει να ανακληθούν οι πράξεις αυτές με όλες τις απορρέουσες από την ανάκληση έννομες συνέπειες».
Προσοχή: Η παραπάνω εφαρμογή ισχύει για όσους ήσαν εγγεγραμμένοι άνεργοι παράλληλα με την παρακολούθηση προγράμματος κατάρτισης πριν την ισχύ του ν.4430/2016, ενώ η έναρξη των προγραμμάτων ήταν μέχρι και την 30/10/2016.
Διασαφηνίζεται ότι, παρά το γεγονός ότι παραμένει σε ισχύ, και όπως περιγράφηκε ανωτέρω, η παρ.5 της με αριθμ.1649/31/14-06-2016 απόφασης του Δ.Σ. του Οργανισμού, ωστόσο, όσον αφορά στην εφαρμογή της μεταβατικής διάταξης του άρθρου 57 του ν.4430/2016 δεν προβλέπεται η έκδοση νέων ατομικών διοικητικών πράξεων για χορήγηση παροχών. Αντίθετα, δίνεται η δυνατότητα να θεωρηθούν ως χρόνος ανεργίας τα χρονικά διαστήματα συμμετοχής σε προγράμματα εκπαίδευσης ή κατάρτισης, εφόσον είχε προηγηθεί εκ μέρους των ενδιαφερομένων η εγγραφή στα μητρώα ανέργων του ΟΑΕΔ. Επιπλέον, οι ενδιαφερόμενοι κρατούν τυχόν ποσό επιδόματος ανεργίας που τους καταβλήθηκε κατά τη χρονική περίοδο παρακολούθησης των ως άνω προγραμμάτων.
Στις «Βεβαιώσεις χρόνου ανεργίας» που θα εκδίδονται από το Ολοκληρωμένο Πληροφοριακό Σύστημα του Οργανισμού (ΟΠΣ) θα αναγράφεται ολόκληρο το χρονικό διάστημα ανεργίας του εγγεγραμμένου στο μητρώο, συμπεριλαμβανομένου και του χρονικού διαστήματος της κατάρτισής τους εφόσον τηρούνται οι τρεις (3) προϋποθέσεις της παραγράφου 2 του άρθρου 56 του ν.4430/2016.
Ομοίως, για τους επιδοτούμενους εγγεγραμμένους ανέργους που πληρούν σωρευτικά τις προϋποθέσεις α’, β’ και γ’ της παρ. 2 του άρθρ.56 του ν. 4430/2016 και παραμένουν εγγεγραμμένοι στα μητρώα του ΟΑΕΔ, καθώς ο χρόνος εκπαίδευσης και κατάρτισης λογίζεται ως χρόνος ανεργίας και ταυτόχρονα λαμβάνουν το επίδομα ανεργίας π έχει εγκριθεί, στις «Βεβαιώσεις λήψης επιδότησης ανεργίας» που θα εκδίδονται Ολοκληρωμένο Πληροφοριακό Σύστημα του Οργανισμού (ΟΠΣ) θα αναγράφεται ολόκληρο το χρονικό διάστημα λήψης της επιδότησης ανεργίας συμπεριλαμβανομένου του χρονικού διαστήματος της κατάρτισης τους.
Για τις περιπτώσεις που δεν πληρούνται οι τρεις (3) προϋποθέσεις που θέτει το άρθρο 56, και εφόσον έχει γίνει αναστολή της τακτικής επιδότησης ανεργίας και διαγραφή του δελτίου ανεργίας, οι αντίστοιχες βεβαιώσεις θα απεικονίζουν τα διαστήματα στα οποία παρέμεινε εγγεγραμμένος ή/και επιδοτήθηκε ο ενδιαφερόμενος.
Κατά την εγγραφή του ανέργου στο μητρώο από τους αρμόδιους υπαλλήλους και από την υπεύθυνη δήλωση, η οποία θα συμπεριλαμβάνει τη σχετική ενημέρωση.
*Μέσω ενημερωτικού σημειώματος, το οποίο θα εμφανίζεται κάθε φορά πριν τη διαδικασία της ηλεκτρονικής ανανέωσης.
*Μέσω ενημερωτικού σημειώματος το οποίο θα αναρτηθεί στο portal του Οργανισμού.
2. Οι επιδοτούμενοι άνεργοι υποχρεούνται πλέον να δηλώνουν, σύμφωνα με τα άρθρ. 8 και 10 της υπ’αριθμ. 3701/55/22-11-2011 Απόφασης του Δ.Σ. του ΟΑΕΔ, που εκδόθηκε κατ’ εξουσιοδότηση των παρ. 2 και 3 του άρθρου 71 του ν.3996/11, κατά την αίτηση και κατά την εμφάνισή τους κάθε τρίμηνο για τη δήλωση της παρουσίας τους, επιπλέον των ήδη αναφερόμενων στα σχετικά προτυπωμένα κείμενα Υπεύθυνης Δήλωσης του ν. 1599/86, ότι δεν συμμετέχουν σε προγράμματα εκπαίδευσης ή επαγγελματικής κατάρτισης ή, σε διαφορετική περίπτωση, έχουν ενημερώσει σχετικά την αρμόδια Υπηρεσία του ΟΑΕΔ και σύμφωνα με τη διάταξη του άρθρου 56 του ν.4430/2016.
3. Άνεργος που προτίθεται να συμμετάσχει σε πρόγραμμα εκπαίδευσης ή επαγγελματικής κατάρτισης υποχρεούται να υποβάλει στην Υπηρεσία του ΟΑΕΔ Υπεύθυνη Δήλωση του ν.1599/86 στην οποία θα δηλώνει τα στοιχεία του προγράμματος στον ΟΑΕΔ πριν την έναρξη του καθώς και ότι πληροί την προϋπόθεση γ’ δηλαδή ότι: «έχουν παρέλθει τουλάχιστον δύο ημερολογιακά έτη από το πέρας τυχόν προηγούμενης συμμετοχής μου σε πρόγραμμα εκπαίδευσης ή επαγγελματικής κατάρτισης» ή ότι: «Δεν έχω συμμετάσχει στο παρελθόν σε πρόγραμμα εκπαίδευσης ή επαγγελματικής κατάρτισης».
Αναφορικά με την τήρηση των προϋποθέσεων του άρθρου 57 του ν.4430/16, άνεργος που συμμετείχε σε πρόγραμμα εκπαίδευσης ή επαγγελματικής κατάρτισης και αιτείται να συνυπολογιστεί ο χρόνος κατάρτισης/εκπαίδευσης στον χρόνο ανεργίας υποχρεούται να υποβάλει στην Υπηρεσία του ΟΑΕΔ (έως 30/06/2017) Υπεύθυνη Δήλωση του ν. 1599/86 όπου δηλώνει τα πλήρη στοιχεία όλων των προγραμμάτων που έχει παρακολουθήσει.
« Έγκριση για την κίνηση των διαδικασιών πρόσληψης 7μηνου
Προκηρύξεις Εποχικού Προσωπικού Φύλαξης σε Μουσεία και Αρχαιολογικούς χώρους για το 2017 »